open-index/open-wikipedia-markdown huggingface dataset:
Bean (filme)

***Bean*** é un filme británico-estadounidense dirixido por Mel Smith que se estreou en 1997.

## Sinopse 
Mr. Bean traballa como vixilante do prestixioso Royal National Gallery. Os seus xefes están fartos del e queren despedilo por mor das súas continuas meteduras de zoca, pero non poden facelo porque conta coa recomendación do director do museo. Para estar certos de que a súa incompetencia queda de manifiesto enxeñan un plan para envialo ós EE.UU como un experto en arte coa fin de adquirir o cadro máis valioso do mundo.

## Personaxes 
* Rowan Atkinson como Mr. Bean
* Peter MacNicol como David Langley
* Harris Yulin como George Grierson
* Pamela Reed como Alison Langley
* Andrew Lawrence como Kevin Langley
* Tricia Vessey como Jennifer Langley
* Richard Gant como Tenente Brutus
* Burt Reynolds como Xeneral Newton
* Johnny Galecki como Stingo Wheelie
* Sandra Oh como Bernice Schimmel
* Larry Drake como Elmer
* Tom McGowan como Walter Huntley
* June Brown como Delilah
* Chris Ellis como Detective Butler
* Robert Curtis Brown como Doutor Frowning
* Peter Capaldi como Gareth

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
A Pena Negra

miniatura|Coto da Pena Negra
**A Pena Negra** ou **Coto da Pena Negra** (tamén escrito Penanegra) é unha elevación do terreo situada no concello de Silleda, facendo de punto de linde múltiplo entre as parroquias do Castro, Margaride, Ponte e Silleda.
## Descrición
Situada a 512 metros sobre o nivel do mar, nela atópanse os restos dun antigo asentamento castrexo, coñecido como castro da Pena Negra.

## Véxase tamén
### Notas
La Frontera

***La Frontera, El Hierro**, un concello na provincia de Santa Cruz de Tenerife, Illas Canarias
***La Frontera, Cuenca**, un concello na provincia de Cuenca, Castela-A Mancha
***Arcos de la Frontera**, un concello na provincia de Cádiz, Andalucía
***Xerez da Fronteira**, un concello na provincia de Cádiz, Andalucía
***Vejer de la Frontera**, un concello na provincia de Cádiz, Andalucía
***La Frontera**, un grupo de rock, creado en Madrid no ano 1984.

## Véxase tamén
Francisco María Rivas Taboada

**Francisco María Rivas Taboada Baamonde**, nado en Siador (Silleda) e finado en 1874, foi procurador e alcalde do concello de Chapa, o que hoxe é Silleda.

## Traxectoria 
Propietario do pazo de Sestelo, na parroquia onde naceu, promoveu a creación do Santuario da Virxe da Saleta, converténdose no primeiro en toda España baixo esta advocación. En 1863 encargoulle unha imaxe da virxe ao escultor santiagués Magariños, que foi trasladada a ombreiros desde Compostela ata o seu pazo, onde permaneceu ata o ano seguinte, cando se traslada ao santuario, xa construído este. Foi alcalde de Chapa en 1856 e 1865.

## Vida persoal
Casou con Carmen Martínez Núñez e foi pai de Elías Vicente Rivas Martínez e avó de Narciso Rivas Martínez, o primeiro xuíz municipal en Silleda e o segundo alcalde de Ourense.
## Notas
Sydney Pollack

**Sydney Irwin Pollack**, nado en Lafayette (Indiana) o 1 de xullo de 1934 e finado en Pacific Palisades (California) o 26 de maio de 2008, foi un director de cinema, produtor e actor estadounidense.

## Traxectoria 
A pesar dos seus plans para estudar medicina, marchou a Nova York tralo instituto para estudar interpretación. Despois de dous anos de servizo militar, o seu amigo John Frankenheimer invitouno a ir ós Ánxeles para axudarlle cos nenos actores da súa película *The Young Savages*. Alí coñeceu a Burt Lancaster, que lle suxeriu que cambiara a interpretación pola dirección.

Os seus primeiros éxitos chegáronlle na televisión, en series coma *The Fugitive* ou *Alfred Hitchcock Presents*. Aínda sendo máis lembrado como director de filmes como *They Shoot Horses, Don’t They*, *Tootsie* ou *Memorias de África*, coa que gañou o oscar ao mellor director, seguiu desenvolvendo unha carreira como actor, facendo pequenos papeis en películas coma *Husbands and Wifes*, de Woody Allen ou *Eyes Wide Shut*, de Stanley Kubrick, así coma na serie *The Sopranos*.

## Obra 
* *The Slender Thread* (1965)
* *Propiedade condenada* (1966)
* *Camiño da vinganza* (1968)
* *A fortaleza* (1968)
* ''They Shoot Horses, Don't They?* (1969)
* *As aventuras de Jeremiah Johnson* (1972)
* *Tal como eramos* (1973)
* *Os tres días do cóndor* (1975)
* *Yakuza* (1975)
* *Bobby Deerfield* (1977)
* *The Electric Horseman* (1979)
* *Absence of Malice* (1981)
* *Tootsie* (1982)
* *Memorias de África* (1985)
* *Havana* (1990)
* *The Firm* (1993)
* *Sabrina* (1995)
* *Random Hearts* (1999)
* *Sketches of Frank Gehry* (2005)
* *The Interpreter'' (2008)

## Véxase tamén 
### Ligazóns externas 
*
Pazo de Sestelo

O **Pazo de Sestelo** é unha casa señorial do século XVI situada no lugar de Sestelo, na parroquia de Siador, no concello de Silleda.

## Historia
Coñecida tamén como casa de Sestelo, é propiedade da familia Rivas. Un dos seus membros, Francisco María Rivas Taboada, foi o impulsor e benfeitor do Santuario da Virxe da Saleta, situado en Siador. Na actualidade, o seu tataraneto, Roberto Rivas Martínez continua con este labor.

Os Baamonde e os Ocampo aparecen no escudo de armas, mentres que os Pimentel quedaron reflectidos nunha inscrición na capela do pazo, adicada á Virxe do Socorro.

## Véxase tamén
### Outros artigos
*Pazos de Galicia
### Ligazóns externas
*Fichas dos pazos de Silleda na web de turismo municipal
Gran Premio de Italia de 1974

O **Gran Premio de Italia de 1974** foi unha carreira de Fórmula 1 celebrada no Autodromo Nazionale Monza o 8 de setembro de 1974. Foi a décimo terceira proba da tempada de . Monza foi lixeiramente modificado respecto ao ano anterior, a chicane Ascari foi modificada e fíxose máis lenta.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Só os 7 mellores resultados das primeiras 8 roldas e os 6 mellores resultados das últimas 7 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

## Notas 
## Véxase tamén 
### Ligazóns externas 
''A menos que se indique o contrario, todos os resultados da carreira tómanse de
BBDO

**BBDO** é unha axencia de publicidade de ámbito mundial que ten a súa sede en Nova York. Iniciouse no ano 1891 coa Batten Company de George Batten, e posteriormente en 1928, a través da fusión de BDO (Barton, Durstine & Osborn) e Batten Co., a compañía converteuse en BBDO. Con máis de 15&nbsp;000 empregados en 289 oficinas de 81 países, é a máis grande das tres redes globais (BBDO, DDB, TBWA) de axencias na carteira do grupo Omnicom.

## Véxase tamén 
### Bibliografía 
* Rosenshine, Allen. * Funny Business: Moguls, Mobsters, Megastars, and the Mad, Mad World of the Ad Game.*
### Ligazóns externas 
* Páxina oficial
Jonathan Demme

**Robert Jonathan Demme**, nado en Baldwin (Nova York), o 22 de febreiro de 1944, e finado en Nova York o 26 de abril de 2017, foi un director de cinema, produtor e guionista estadounidense.

## Traxectoria 
Comezou a traballar como guionista con Roger Corman, para despoir pasar á dirección. Coa súa película *Melvin and Howard* conseguiu o seu primeiro grande éxito de crítica, o que o levou a poder dirixir filmes máis comerciais.

En 1991 triunfou con *O silencio dos cordeiros*, filme gañador dos catro oscars principais, incluíndo o de mellor director.

Tras el seguiu dirixindo películas de ficción, documentais e vídeos musicais.

O seu sobriño, Ted Demme, finado en 2002, tamén era director de cinema.

## Filmografía 
* 1974 - *Calor entre reixas*
* 1975 - *Crazy Mama*
* 1976 - *Fighting Mad*
* 1977 - *Handle With Care*
* 1979 - *Last Embrace*
* 1980 - *Melvin and Howard*
* 1984 - *Swing Shift*
* 1984 - *Stop Making Sense*
* 1986 - *Algo salvaxe*
* 1988 - *Casada con todos*
* 1991 - *O silencio dos cordeiros*
* 1993 - *Filadelfia*
* 1998 - *Beloved*
* 2002 - *The Truth About Charlie*
* 2004 - *The Manchurian Candidate*
* 2006 - *Neil Young: Heart of Gold* (2006)
* 2008 - *Rachel Getting Married*
* 2013 - *The Master Builder*
* 2015 - *Ricki and the Flash*

## Notas 
## Véxase tamén 
### Ligazóns externas 
*
José Brañas Mahía

**José Brañas Mahía**, nado en Coirós e finado no mesmo concello o 25 de xaneiro de 1979, foi un avogado e político galego, alcalde de Silleda.

## Traxectoria 
Licenciado en Dereito pola Universidade de Santiago de Compostela (1916). Afiliado a Falange Española Tradicionalista y de las JONS, foi nomeado alcalde de Silleda en maio de 1937. Permaneceu no cargo ata novembro de 1938. Finou en Coirós o 25 de xaneiro de 1979.

## Vida persoal 
Casou con Dolores Vázquez Martínez.

## Notas 
## Véxase tamén 
### Bibliografía 
*
Tony Richardson

**Cecil Antonio “Tony” Richardson**, nado en Shipley (Yorkshire) o 5 de xuño de 1928 e finado nos Ánxeles (California) o 14 de novembro de 1991, foi un director de cinema e teatro inglés.

## Traxectoria 
Comezou no teatro durante os seus anos de universidade, sendo tanto produtor como crítico. En 1955 fixo o seu debut como director de teatro cunha obra estreada na televisión. Ao mesmo tempo dirixía as súas primeiras curtametraxes. Considérase dentro da *New Wave* británica, dirixindo obras paradigmáticas do movemento como *Mirando cara a atrás con ira*, de John Osborne. A adaptación cinematográfica desta obra foi a súa primeira película dirixida en solitario.

Entre 1962 e 1967 estivo casado coa actriz Vanessa Redgrave, coa que tivo dúas fillas, as tamén actrices Natasha Richardson e Joely Richardson.

En 1963 dirixiu *Tom Jones*, coas que gañou o Óscar ó mellor filme e ao mellor director. O seu último filme, *As cousas que nunca morren*, co que Jessica Lange gañou o Óscar á mellor actriz foi estreado tres anos despois da morte de Richardson, acontecida en 1991 por complicacións derivadas da SIDA.

## Obra 
* *Mirando cara a atrás con ira* (1959)
* *The Entertainer* (1960)
* *A Subject of Scandal and Concern* (1960)
* *Sanctuary* (1961)
* *A Taste of Honey* (1961)
* *A soidade do corredor de fondo* (1962)
* *Tom Jones* (1963)
* *O finado* (1965)
* *Mademoiselle* (1966)
* *Red and Blue* (1967)
* *The Sailor from Gibraltar* (1967)
* *The Charge of the Light Brigade* (1968)
* *Laughter in the Dark* (1969)
* *Hamlet* (1969)
* *Ned Kelly* (1970)
* *A Delicate Balance* (1973)
* *Dead Cert* (1974)
* *Joseph Andrews* (1977)
* *A Death in Canaan* (1978)
* *The Border* (1982)
* *The Hotel New Hampshire* (1984)
* *Beryl Markham: A Shadow on the Sun* (1988)
* *As cousas que nunca morren* (1994)

## Véxase tamén 
### Ligazóns externas 
*
Aciphylla colensoi

***Aciphylla colensoi*** é unha especie de planta pertencente á familia Apiaceae. Atópase nas principais illas de Nova Zelandia, en altitudes de 900 a 1500 msnm.
## Descrición 
É unha planta herbácea individual que pode alcanzar os 90&nbsp;cm de diámetro e a metade de altura. As flores amarelas están situadas nos robustos talos.

## Taxonomía 
*Aciphylla colensoi* foi descrita por Joseph Dalton Hooker e publicado en *Handbook of the New Zealand Flora 92*, no ano 1864.
;Sinonimia:
* *Aciphylla colensoi var. conspicua* Kirk basónimo	
## Notas 
## Véxase tamén 
### Ligazóns externas 
* Royal New Zealand Institute of Horticulture article on A. colensoi
* New Zealand Plant Conservation Network article on A. colensoi
* Handbook of the New Zealand Flora 92. 1864
* ''''. Germplasm Resources Information Network (GRIN) online database.
Annesorhizeae

**Annesorhizeae** é unha tribo de plantas con flores pertencente á familia Apiaceae.

## Xéneros 
;Segundo GRIN:
* *Annesorhiza* Cham. & Schltdl. 
* *Astydamia* DC.
* *Chamarea* Eckl. & Zeyh. 
* *Ezosciadium* B. L. Burtt 
* *Itasina* Raf. 
* *Molopospermum* W. D. J. Koch 
* *Schlechterosciadium* H. Wolff = *Chamarea* Eckl. & Zeyh.
* *Thunbergiella* H. Wolff = *Itasina* Raf.

## Notas 
## Véxase tamén 
### Ligazóns externas 
* Taxonomía
Careae

**Careae** é unha tribo de plantas con flores pertencente á familia Apiaceae que agrupa os seguintes xéneros.
## Xéneros 
## Véxase tamén 
### Ligazóns externas 
* Data from National Center for Biotechnology Information
* Angiosperm Phylogeny Website http://www.mobot.org/MOBOT/research/APweb/
* http://www.uniprot.org/taxonomy/241781
Boleto

O termo **Boleto** pode referirse a:

***Boleto**, cogomelo grande e carnoso do xénero *Boletus*, con tubos perpendiculares rematados en poros na cara inferior do chapeu, andoa;
***Boleto**, papeleta con que se participa nunha aposta ou sorteo.

## Véxase tamén
### Outros artigos
***A Boleta**, lugar da parroquia de Guldriz, no concello de Friol.
Bupleurum baldense

***Bupleurum baldense*** é unha especie de planta herbácea pertencente á familia das apiáceas.
## Descrición 
Trátase dunha pequena umbelífera que vive nos prados de plantas anuais que hai entre os arbustos das garrigas. Ten follas en forma de punta de espada, de cor verde glauca e completamente enteiras, como é característico neste xénero. Diferénciase da *Bupleurum semicompositum*, que vive nos mesmos hábitats, porque ten as brácteas largas e máis longas que as flores, ao contrario que esta especie que as ten lineares e máis curtas. Florece en primavera. 
## Hábitat 
Atópase en prados terofíticos, en garrigas e zonas de montaña. 
## Distribución 
Distribúese pola rexión do Mediterráneo occidental. En España encóntrase en Alacant, Barcelona, Castelló, Xirona, Illas Baleares, Lleida, Tarragona e Valencia.

## Taxonomía 
*Bupleurum baldense* foi descrita por Antonio Turra e publicado en *Giorn. Ital.* i. (1765) 120.

;Citoloxía:
Número de cromosomas de *Bupleurum baldense* (Fam. Umbelliferae) e taxons infraespecíficos = *Bupleurum aristatum* Bartl.
: 2n=16.
* *Bupleurum breviinvolucratum* St.-Lag.
* *Bupleurum heterophyllum* Rochel	
* *Bupleurum pruinosum* Ces. ex Boiss.	
* *Bupleurum variabile* Bald.	
* *Buprestis exaltata* Spreng.	
* *Isophyllum baldense* Hoffm.	
* *Tenoria baldensis* Spreng.

## Notas 
## Véxase tamén 
### Ligazóns externas 
* *Bupleurum baldense* en Herbario virtual
Masacre de Corumbiara

O **masacre de Corumbiara** foi o resultado dun conflito violento ocorrido o 9 de agosto de 1995 no municipio de Corumbiara, no estado de Rondônia, Brasil. O conflito comezou cando forzas policías atacaron a sen-terra que estaban ocupando unha área, resultando na morte de 10 persoas, entre elas un pícaro de nove anos e dous policías.

En agosto de 1995, cerca de 600 labregos mobilizáronse para tomar a Facenda Santa Elina, construíndo un campamento no latifundio improdutivo. Na madrugada do día 9, por volta das tres horas, pistoleiros armados, recrutados nas facendas da rexión, alén de soldados da Policía Militar cos rostros cubertos, iniciaron os ataques ao campamento.

O número oficial de mortos no masacre é de 16 persoas e hai sete desaparecidos. Para os agricultores, o número de mortos pode ter pasado de 100 pois, segundo eles, moitos máis terían sido mortos por policías e jagunços, e enterrados sumariamente. Despois de horas de tiroteo, os campesiños non tiñan máis municións para as súas armas. O Comando de Operacións Especiais, comandado na época polo capitán José Hélio Cysneiros Pachá, tirou bombas de gas lacrimóxeno e acendeu canóns de luz contra as familias. A matanza ocorreu no goberno do agora senador Valdir Raupp (PMDB).

As mulleres foron usadas como escudo humano polos policías e polos jagunços do facendeiro Antenor Duarte. A pequena Vanessa, de apenas seis anos, foi atravesada por unha bala "perdida", cando corría canda a súa familia. Cincuenta e cinco poseiros ficaron gravemente feridos. Os laudos tanatoscópicos probaron execucións sumarias. O bispo de Guajará Mirim, don Geraldo Verdier, recolleu mostras de ósos calcinados en fogueiras do campamento e enviou a *Faculté de Médicine Paris-Oeste*, que confirmou a cremación de corpos humanos no campamento da facenda.

Desde 1985 os campesiños estaban organizados, tendo creado as vilas de Alto Guarajús, Verde Seringal, Rondolândia, e máis tarde o poboado de Nova Esperança - posteriormente cidade de Corumbiara. Dez anos despois, foron vítimas do masacre e aínda hoxe os parentes das vítimas agardan unha indemnización.

A asesoría xurídica da CPT RO e a CJP (Comissão Justiça e Paz de Porto Velho) acompañan o proceso xudicial a favor da indemnización das familias vítimas.

A Comissão de Constituição e Justiça e de Cidadania (CCJ) aprobou, o 24 de abril de 2013, a proposta que concede amnistía aos traballadores rurais e policías militares de Rondônia punidos no episodio coñecido como Masacre de Corumbiara. Dous campesiños foran condenados na ocasión, Claudemir Gilberto Ramos e Cícero Pereira Leite Neto, pola morte de dous policías. O Proxecto de Lei 2000/11, do deputado João Paulo Cunha (PT-SP), propuña a amnistía só para aos sen-terras.

O relator da proposta, o deputado Vieira da Cunha (PDT-RS), incluíu os policías militares, tras manifestacións doutros parlamentarios. “A anistia deve ser ampla e irrestrita”, afirmou.

## Notas
Anacardium

***Anacardium*** é un xénero de plantas de flor na familia Anacardiaceae, nativa das rexións tropicais das Américas.

## Distribución 
Estas especies atópanse nas Américas tropicais, dende México e nas Indias Occidentais até o Brasil e o Perú.

## Descrición 
Árbores case sempre de pequeno porte ou arbustos sempreverdes, de copa estendida, que poden acadar 6–10 m de altura en cultivo, aínda que existen algunhas variedades ou especies de gran tamaño, como o *Anacardium excelsum* (*Mijao*) ou o *Anacardium giganteum*, que poden chegar a acadar 45 m de altura ou máis.

Follas simples, alternas, obovadas, de até 20 x 15&nbsp;cm, glabras, co ápice arredondado, curtamente pecioladas.

Inflorescencias en panículas terminais de numerosas flores, de 10 a 20&nbsp;cm de longo, masculinas ou femininas, o cáliz con 5 sépalos, a corola con 5 pétalos lanceolados alongados, de 7 a 8&nbsp;mm de longo, averdados cunha faixa avermellada. Androceo con 10 estames.

## Propiedades 
O froito é comestíbel en *Anacardium occidentale* e consta dunha parte carnosa (pseudofroito), de sabor acedo e adstrinxente, rica en vitamina C, polo que se cultiva é a noz ou anacardio, froito seco situado no extremo da parte carnosa e rico en proteínas e graxas.

## Taxonomía 
O xénero foi descrito por (Herb.) G.Nicholson e publicado en *Species Plantarum* 1: 383. 1753. A especie tipo é: *Anacardium occidentale* 
;Etimoloxía:
***Anacardium***: nome xenérico que deriva da palabra procedente do grego *kardia* = *corazón*, pola forma do seu froito.

En portugués coñécese a árbore como *cajueiro*, o froito é o *cajú* ou *noz de cajú*.

## Algunhas das especies 
## Notas 
## Véxase tamén 
* Anacardio

### Ligazóns externas 
* Uso de *A. orientale* en homeopatía (en castelán)
* Páxina do *A. occidentale* (en castelán)
* Germplasm Resources Information Network: *Anacardium*
Presidente de Níxer

A seguinte é unha lista dos **presidentes de Níxer**, ou que no seu defecto, ocuparon a xefatura de estado que corresponde co cargo, desde a súa independencia de Francia.

## Lenda 
; *Partidos políticos*

* 
* 
* 
* 
* 

; *Outras faccións*

* 

## Lista de xefes de estado de Níxer 
## Véxase tamén
### Ligazóns externas 
* World Statesmen - Níxer
Aegopodium

***Aegopodium*** é un xénero de plantas pertencente á familia Apiaceae. Ten sete especies. A máis coñecida é *Aegopodium podagraria*.

## Taxonomía 
O xénero foi descrito por Carl von Linné e publicado en *Species Plantarum* 1: 265. 1753. A especie tipo é: *Aegopodium podagraria*

## Especies de *Aegopodium* 
* *Aegopodium alpestre*
* *Aegopodium handelii*
* *Aegopodium henryi*
* *Aegopodium kashmiricum*
* *Aegopodium latifolium*
* *Aegopodium podagraria*
* *Aegopodium tadshikorum*

## Notas 
## Véxase tamén 
### Bibliografía 
# Bailey, L. H. & E. Z. Bailey. 1976. Hortus Third i–xiv, 1–1290. MacMillan, Nova York.
# Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.

### Ligazóns externas 
https://web.archive.org/web/20131001231720/http://www.dcnr.state.pa.us/forestry/invasivetutorial/Goutweed.htm
Aegokeras

***Aegokeras*** é un xénero monotípico de plantas pertencente á familia Apiaceae. A súa única especie: ***Aegokeras caespitosa*** (Sibth. & Sm.) Raf., é orixinaria de Turquía.

## Taxonomía 
Foi descrito por Constantine Samuel Rafinesque e publicado en *Good Book 51*, no ano 1840.
;Sinonimia:
* *Olymposciadium* H.Wolff
** *Olymposciadium caespitosum* (Sm.) H.Wolff

## Notas 
## Véxase tamén 
### Ligazóns externas 
* http://www.tropicos.org/Name/40033262
* Imaxes
La Nigérienne

"**La Nigérienne**" (en galego: *A nixerina*) é o himno nacional do Níxer, adoptado oficialmente en 1961, un ano despois da independencia do país. A música foi composta por Robert Jacquet e Nicolas Abel François Frionnet e a letra foi escrita por Maurice Albert Thiriet.

O 21 de novembro de 2019, o presidente da República, Mahamadou Issoufou, anunciou que decidiu cambiar o himno nacional. Un comité presidido polo primeiro ministro Birgi Rafini está "encargado de reflexionar sobre o himno actual proporcionando correccións" e "se é posible atopar un novo himno que responda ao contexto actual de Níxer". Creada en 2018, está composta por varios membros do goberno e uns quince "expertos con experiencia na escrita e composición musical".

Para Assamana Malam Issa, ministra do Renacemento Cultural, "Debemos atopar un himno que poida galvanizar á poboación; sexa para nós unha especie de berro de guerra para tocar a nosa fibra patriótica".

## Letra 
## Notas 
## Véxase tamén 
### Ligazóns externas 
* Niger: *La Nigérienne* - Son do himno do Níxer, con máis información 
* Versión (gravado dunha emisora de radio)  O himno remata no 1:47.
Eclipse solar do 15 de xaneiro de 2010

O 15 de xaneiro de 2010 produciuse unha eclipse solar anular cunha magnitude 0,9190 e foi visto nas Maldivas e en África, pasando pola India e a China.

## Visibilidade 
O venres 15 de xaneiro de 2010 unha eclipse anular de sol foi visible desde dentro dunha pista de 300 km de largo que percorre a metade da Terra.

O camiño da sombra da Lúa comezou en África e pasou a través do Chad, a República Centroafricana, a República Democrática do Congo, Uganda, Kenya e Somalia.

Despois de saír de África, o camiño cruzou o océano Índico, onde a duración máxima de anularidade chegou a 11 min 08 s. A ruta continuou en Asia a través de Bangladesh, a India, Birmania e a China. Viuse unha eclipse parcial no leste de Europa, na maior parte de África, en Asia e en Indonesia.

Unha eclipse solar anular ocorre cando a Lúa se encontra cerca do apoxeo e o seu diámetro angular é menor que o solar, de maneira que na fase máxima permanece visible un anel do disco do Sol. Isto ocorre na banda de anularidade; fóra dela a eclipse é parcial.

Para que se produza unha eclipse solar a Lúa ha de estar en ou próxima a un dos seus nodos, e ter a mesma lonxitude celeste que o Sol.

Cada ano suceden sen falta dúas eclipses de Sol, preto dos nodos da órbita lunar, se ben poden darse catro ou incluso cinco eclipses.

## Galería de imaxes 

Ficheiro:(closeup) Solar annular eclipse of January 15, 2010 in Bangui, Central African Republic.JPG|Eclipse solar anular do 15 de xaneiro de 2010, Bangui, República Centroafricana.
Ficheiro:15 jan 10 eclipse srilanka jaffna nallur.jpg|Fase parcial da eclipse solar anular do 15 de xaneiro de 2010, Sri Lanka.
Ficheiro:Solar annular eclipse of January 15, 2010 in Jinan, China.jpg|Eclipse solar anular do 15 de xaneiro de 2010, Jinan, China.
Ficheiro:Solar partial eclipse of January 15, 2010 in Taichung ,of Taiwan - 229.jpg|Eclipse solar parcial do 15 de xaneiro de 2010, Taichung, Taiwán.

Ficheiro:20100115SE.jpg|Eclipse solar parcial do 15 de xaneiro de 2010, Xapón.
|Fase parcial da eclipse solar do 15 de xaneiro de 2010, Tailandia.
Ficheiro:Solar Eclipse January 2010.jpg|Eclipse solar anular do 15 de xaneiro de 2010, Chennai, India.
Ficheiro:Solar Eclipse 15 Jan 2010 view from Pallipalayam Tamilnadu.jpg|Fase parcial da eclipse solar do 15 de xaneiro de 2010, Tamilnadu, India.

## Notas 
## Véxase tamén 
### Ligazóns externas 
* Annular eclipse of the Sun: 15 de xaneiro de 2010 (inglés)
* NASA Eclipse Información sobre eclipses
* Eclipse de sol , contador de tempo para a próxima eclipse, imaxes e vídeos
Marcial Arceo Martínez

**Marcial Arceo Martínez**, nado en Silleda en 1897, foi un médico e político galego, alcalde de Silleda.

## Traxectoria 
Licenciado en Medicina pola Universidade de Santiago de Compostela (1926). Logo do golpe de Estado do 18 de xullo de 1936 foi nomeado alcalde de Silleda en novembro de 1938, permanecendo un mes no cargo.

## Vida persoal 
Casou con María Gontán Uribe e foi pai de Jesús, Pilar e María Rosa Arceo Gontán.
## Notas
Primeiro ministro de Níxer

## Lista de primeiros ministros do Níxer
(as datas en itálicas indica a continuación *de facto* do goberno)

### Afiliacións
## Véxase tamén
### Outros artigos
* Presidente de Níxer
### Ligazóns externas
* World Statesmen - Níxer
Escudo de Níxer

O **escudo de armas do Níxer** foi introducido o 1 de decembro de 1962. Amosa un sol dourado escoltado por espadas tuaregs e unha lanza que simboliza o valor da xente do pasado. Ademais mostra unhas espigas de sorgo e unha cabeza de búfalo, ambos símbolos da gandaría e a agricultura. O escudo está rodeado por catro bandeiras nacionais e un pergamiño onde se le o nome do país, "*Republique du Niger*".

Mentres que a Constitución nixerina estipula que o campo do escudo é de sinople (é dicir, verde), en embaixadas e documentos oficiais aparece de prata, ou de ouro noutros contextos, coas cargas ou símbolos que contén o escudo dun dourado máis escuro ou incluso negro, como se pode ver na páxina do Goberno de Níxer.

## Notas
Andoa moura

A **andoa moura** (***Boletus aereus***) , é un cogomelo comestíbel (boleto), basidiomiseto, do xénero dos boletos ou andoas (*Boletus*), da familia Boletaceae. Aparece en Galiza. Ás veces coñécese aimplemente coma andoa ou coma madeirudo (cómpre non confundir coa especie *Boletus edulis*.

## Descrición 
A forma do chapeu (Píleo) é convexo a xeito de campá, podendo medir até 20 cm de diámetro. A súa cor é amarronada escura, o estipe (pé) é cilíndrico, de cor marrón clara, pode medir até 8 cm de longo e ter un grosor de 1,5 cm.

Medra a finais do verán e principios do outono, nas fragas e en xeral bosques de folla ancha (carballeiras e faiais especialmente). Aparece en América do Norte e no centro e sur de Europa.

## Comestibilidade 
O seu sabor é agradábel e é moi coñecido polas súas cualidades culinarias.

* ***Ollo!!**: A determinación dun cogomelo e a súa comestibilidade poden ser realizadas e certificadas por micólogos expertos, ou os centros de control das autoridades sanitarias competentes. A información errónea ou incompleta pode causar danos por envelenamento ou intoxicación mortal. Cómpre evitar o consumo de cogomelos apañados no monte, xa que podería pór en risco a saúde de vostede e dos seus convidados.*

## Notas 
## Véxase tamén 
### Ligazóns externas 
* https://web.archive.org/web/20130927194706/http://www.rogersmushrooms.com/gallery/DisplayBlock~bid~5598~gid~~source~gallerydefault.asp *Boletus aereus (en inglés)*
Aegopodium podagraria

***Aegopodium*** é unha especie de planta medicinal pertencente á familia Apiaceae. É orixinaria da Eurasia.

## Descrición 
Ten unha cor variada de verde e branco que ás veces se torna verde dentro dun parche. As flores son pequenas, de cor branca, con cinco pétalos e saen por encima das follas, en grupos planos.

Forma parches densos e é considerada como unha ameaza ecolóxica, é invasiva e reduce a diversidade de especies na capa de solo. Por este motivo utilízase para o mantemento da cuberta vexetal.
## Propiedades 
### Principios activos 
Contén Vitamina C nas follas.

### Indicacións 
Emprégase como sedante, diurético (froitos), aromático, estimulante, resolutivo, vulnerario. Usado para a reuma e a gota, varices, enfermidades da pel. Os froitos en infusión ou cocemento úsanse para enfermidades intestinais, renais ou da vesícula.

## Distribución 
*Aegopodium podagraria* é nativa de Europa e Asia.
## Taxonomía 
*Aegopodium podagraria* foi descrita por Carl von Linné e publicado en *Species Plantarum* 2: 1003. 1753.
;Sinonimia:
* *Aegopodium latifolium* Turcz. [1844, Bull. Soc. Imp. Naturalistes Moscou, 17 : 711]
* *Ligusticum podagraria* Roth & T.Lestib.
* *Tragoselinum angelica* Lam. [1779, Fl. Fr., 3 : 449] [nom. illeg.]
* *Sium podagraria* (L.) Weber in F.H.Wigg. [1780, Prim. Fl. Holsat. : 24]
* *Sison podagraria* (L.) Spreng. [1813, Pl. Umb. Prodr. : 35]
* *Seseli podagraria* (L.) Weber
* *Seseli aegopodium* Scop. [1771, Fl. Carniol., ed. 2, 1 : 215] [nom. illeg.]
* *Selinum podagraria* (L.) E.H.L.Krause in Sturm [1904, Fl. Deutschl., ed. 2, 12 : 57]
* *Podagraria erratica* Bubani [1899, Fl. Pyr., 2 : 351] [nom. illeg.]
* *Podagraria aegopodium* Moench [1794, Meth. : 90]
* *Pimpinella podagraria* (L.) T.Lestib. [1828, Botanogr. Belg., 2 (2) : 269]
* *Pimpinella angelicifolia* Lam. [1785, Encycl. Méth. Bot., 1 : 451]
* *Carum podagraria* (L.) Roth [1827, Enum. Pl. Phan. Germ., 1 (1) : 946]
* *Apium podagraria* (L.) Caruel in Parl. [1889, Fl. Ital., 8 : 467]
* *Aegopodium angelicifolium* Salisb.
* *Aegopodium simplex* Lavy
* *Aegopodium ternatum* Gilib.
* *Aegopodium tribracteolatum* Schmalh.
* *Apium biternatum* Stokes*
* *Sium vulgare* Bernh.

## Nome común 
* Castelán: "pé de cabra", "podagraria", "herba de San Xerardo".
## Galería 

Ficheiro:Aegopodium podagraria 003.JPG|Flores
Ficheiro:Girsch Standort Wegrand.jpg|Planta
Ficheiro:Aegopodium podagraria bluetenstand.jpg|Umbela
Ficheiro:Aegopodium podagraria blatt.jpg|Follas
Ficheiro:Aegopodium_podagraria_-_stem_profile.jpg|Talos
Ficheiro:Illustration Aegopodium podagraria0.jpg|*Aegopodium podagraria*.
Ficheiro:Protomyces macrosporus on Aegopodium podagraria leaf.JPG|*Protomyces macrosporus'' na planta.
Ficheiro:Aegopodium podagraria1 ies.jpg|Follas

## Notas 
## Véxase tamén 
### Ligazóns externas 
* https://web.archive.org/web/20131001231720/http://www.dcnr.state.pa.us/forestry/invasivetutorial/Goutweed.htm
Antonio Vázquez Trujillo

**Antonio Vázquez Trujillo**, nado en Santa Cruz de Tenerife o 30 de outubro de 1948, é un exfutbolista español máis coñecido como **Canario**, que xogaba nas demarcacións de defensa ou centrocampista defensivo.

## Traxectoria 
Debutou profesionalmente en Segunda División co Celta de Vigo, onde chegou en 1967 procedente do Club Deportivo Arenteiro do Carballiño. Ese ano o equipo chegaría ata as semifinais da Copa do Xeneralísimo, onde cae eliminado polo o Real Madrid.

O ano seguinte o equipo conseguiu o ascenso a Primeira División tras dez anos en Segunda. Nunca chegaría a ter moita continuidade no equipo primeiro a causa da súa xuventude, e despois a causa das lesións, polo que finalmente foi traspasado en 1974 ao Deportivo da Coruña, en Segunda División.
Marder III

**Marder III** é o nome dunha serie de cazacarros alemáns da segunda guerra mundial fabricados sobre o chasis do Panzer 38(t). A palabra alemá Marder significa "marta" en galego. Estiveron en produción dende o ano 1942 ata 1944 e actuaron en todas as frontes ata o final da guerra.
Lucas Vázquez de Ayllón

[miniatura|250px|Detalle da costa americana no mapa do cartógrafo portugués [Diego Ribeiro de 1529, onde a parte sur da costa oriental dos actuais EE UU leva o nome de «Terra de Ayllón».]]
[miniatura|250x250px|Mapamundi completo de [Diego Ribeiro (1529).]]
**Lucas Vázquez de Ayllón** nado probablemente en Toledo no 1478 e finado en Virxinia o 18 de outubro de 1526, foi un militar, oidor, adiantado e explorador español.
## Traxectoria
Viaxou a Santo Domingo en 1502, onde foi nomeado xuíz. En 1520 a Audiencia Real de Santo Domingo enviouno a Cuba para facer desistir a Diego Velázquez de Cuéllar do envío da expedición de Pánfilo de Narváez; os seus intentos foron infructuosos e dirixiuse a Santiago de Cuba para acadar a Narváez. Ao no lograr convencerle, e como tiña barco da súa propiedade, viaxou a México tras el, onde tratou sen éxito de negociar un acordo entre Hernán Cortés e o propio Pánfilo de Narváez.

En 1522 mandou unha expedición ao oeste, comandada por Francisco Gordillo, que desembarcou no cabo Fear, na costa atlántica da actual Carolina do Norte.

En 1523, e coa autorización do emperador Carlos I de España, organizou unha expedición para buscar o Paso del Noroeste cara ás Illas das Especias, explorando a costa oriental dos actuais Estados Unidos (estados de Virxinia e Carolina do Norte).

En 1526, tras recibir do emperador Carlos dereitos sobre as terras descubertas, organizou unha expedición de 600 persoas para colonizar a costa do actual estado de Virxinia, onde fundou San Miguel de Guadalupe, primeira colonia europea en Norteamérica.

A colonia estaba preto da actual baía de Chesapeake, que Vázquez de Ayllón chamou baía Santa María, non lonxe da actual Jamestown. Ayllón traía escravos negros para traballar as terras (esta foi a primeira ocasión na que os africanos chegaron a Norteamérica). Aproveitando as disputas políticas entre os colonizadores, os escravos rebelaronse e fuxiron cara ao interior, onde probablemente mezcláronse cos nativos americanos.

Ao non atopar indios locais cos que realizar troco de alimentos, tras tres meses Vázquez de Ayllón levantou o asentamento e puso rumbo ao sur, cara á illa de A Española. Dos 600 homes só retornaron 150, que dixeron que sufriran carencias, fame, enfermidades e ataques dos indíxenas locais. Estes afirmaron que Vázquez de Ayllón finara en brazos dun freire dominico e fora botado ao mar .

## Notas 
## Véxase tamén 
### Outros artigos 
* Misión de Ajacán
* Terra de Ayllón

### Bibliografía 
* Gómez Gómez, José María, «El toledano Lucas Vázquez de Ayllón y la empresa de América», en *Alcalibe: revista Centro Asociado a la UNED Ciudad de la Cerámica*, Nº. 2, 2002 , páxs. 79–108.
Chamaesium

***Chamaesium*** é un xénero de plantas pertencente á familia Apiaceae. É orixinario de Asia Central, da China e a India. Comprende 11 especies descritas e destas, só 6 aceptadas. É o único xénero da tribo **Chamaesieae**.
## Taxonomía 
O xénero foi descrito por Karl Friedrich August Hermann Wolff e publicado en *Notizblatt des Botanischen Gartens und Museums zu Berlin-Dahlem* 9(84): 275–276. 1925. A especie tipo é: *Chamaesium paradoxum* H.Wolff	

## Especies 
A continuación dáse unha lista das especies do xénero ''* aceptadas até xullo de 2013, ordenadas alfabeticamente. Para cada unha indícase o nome binomial seguido do autor, abreviado segundo as convencións e usos.
* *Chamaesium delavayi* (Franch.) R.H.Shan & S.L.Liou
* *Chamaesium novem-jugum* (C.B.Clarke) C.Norman	
* *Chamaesium paradoxum* H.Wolff	
* *Chamaesium thalictrifolium* H.Wolff	
* *Chamaesium viridiflorum* (Franch.) H.Wolff ex R.H.Shan	
* *Chamaesium wolffianum'' Fedde ex H.Wolff
## Notas
Choritaenia

***Choritaenia*** é un xénero monotípico pertencente á familia Apiaceae. A súa única especie: *Choritaenia capensis*, é orixinaria do sur de África. É o único xénero pertencente á tribo **Choritaenieae**.
## Descrición 
É unha herba anual que alcanza un tamaño de 0.3 - 0.6 m de altura, a unha altitude de 900 - 1500 metros en Suráfrica.
## Taxonomía 
*Choritaenia capensis* foi descrita por George Bentham e publicado en ''Hooker's Icones Plantarum* 13: t. 1231. 1877. 
;Sinonimia:
* * Pappea capensis'' Sond. & Harv. (1862)

## Notas
Manuel Navarro Dolz

**Manuel Navarro Dolz**, nado en Alacant o 29 de setembro de 1946, é un exfutbolista que xogaba na demarcación de lateral esquerdo.

## Traxectoria 
Formouse nas categorías inferiores do Hércules CF, porén debutaría profesionalmente no Alicante CF, onde militou dúas tempadas antes de fichar polo CD Alcoyano por outras catro tempadas. Na tempada 1970/71 ficha polo Hércules CF, pero so militaría no club unha tempada xa que o seu bo papel fai que o Celta de Vigo, por aquel entón en Primeira División o fiche.

En Vigo xogou seis tempadas, sendo sempre un home importante na defensa. O primeiro ano no equipo tivo a oportunidade de debutar na Copa da UEFA, no encontro de volta primeira eliminatoria, na que o equipo galego foi eliminado polo Aberdeen F.C.

A tempada 1974/75 non foi boa a nivel colectivo e rematou co descenso do equipo a Segunda División, recuperando a categoría ao ano seguinte. Porén a tempada de regreso a Primeira tampouco foi boa, supoñendo un novo descenso, esta sería o último ano de Navarro no Celta.

Tres deixar Vigo volveu ao Alicante CF, onde se retirou en 1981.
Duluth, Minnesota

**Duluth** é unha cidade situada ao norte do estado estadounidense de Minnesota, á beira do Lago Superior.

A principal actividade é a industria e o comercio de materias primas con outras cidades dos Estados Unidos e o Canadá situadas no Lago Superior e o resto dos Grandes Lagos. Entre as materias que destacan polo seu comercio están o carbón e os minerais.

Debido á crise propia das cidades deste tipo, desenvolveuse o sector turístico, que ten o seu punto principal na entrada fluvial do Lago Superior ao porto de Duluth.

É a cidade natal do cantoautor e Premio Nobel de Literatura Bob Dylan.

## Demografía 
Segundo o censo de 2010, Duluth ten 86,265 habitantes. A densidade de poboación é de 491.3/km².

A distribución por razas é a seguinte: 90,4% brancos, 2,3% afroamericanos, 2,5% nativos americanos, 1,5% asiáticos, 0,3% doutras razas e 3% de dúas ou máis razas. A poboación hispana ou latina da cidade é de 1,5%.

## Cidades irmás 
*  Petrozavodsk, Rusia
*  Växjö, Suecia
*  Isumi, Xapón
*  Thunder Bay, Ontario, Canadá
Stop! Or My Mom Will Shoot

***Stop! Or My Mom Will Shoot*** é un filme estadounidense dirixido por Roger Spottiswoode que se estreou en 1992.

## Sinopse 
Tutti Bomoski, unha encantadora muller de Nova Jersey, está convencida de saber que é o mellor para o seu único fillo, tanto a nivel persoal coma profesional. O seu fillo é o sarxento de policía dos Ánxeles Joe Bomowski, un solteirón afeito ó seu estilo de vida independente e descoidado, a tres mil millas da súa nai. Cando Tutti, durante unha inoportuna visita, se converte en testemuña dun crime, verase involucrada tamén nunha perigosa investigación policial.

## Personaxes 
* Sylvester Stallone como Sarxento Joseph Andrew 'Joe' Bomowski
* Estelle Getty como Mrs. Tutti Bomowski
* JoBeth Williams como Tenente Gwen Harper
* John Wesley como Sarxento Tony
* Ving Rhames como Mr. Stereo
* Al Fann como Sarxento Lou
* Roger Rees como J. Parnell
* Martin Ferrero como Paulie
* Gailard Sartain como Munroe
* Dennis Burkley como Mitchell

## Galardóns e nomeamentos 
* 1992: 3 Premios Razzie: Peor actor (Stallone), actriz secundaria (Getty) e guión.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Allmovie 
* Ficha en BoxOfficeMojo
Gremlins 2: The New Batch

***Gremlins 2: The New Batch*** é un filme estadounidense dirixido por Joe Dante que se estreou en 1990. É a secuela do filme de 1984 *Gremlins*.

## Sinopse 
Trala morte do seu coidador, o simpático Gizmo é levado a un laboratorio onde se atopa co seu antigo dono, Billy Peltzer. Debido a un despiste, o animal móllase, multiplicándose en temibles monstros que se apoderarán do rañaceos máis moderno de Nova York.

## Personaxes 
* Zach Galligan como Billy Peltzer
* Phoebe Cates como Kate Beringer
* John Glover como Daniel Clamp
* Robert Prosky como Grandpa Fred
* Robert Picardo como Forster
* Christopher Lee como Doutor Catheter
* Haviland Morris como Marla Bloodstone
* Dick Miller como Murray Futterman
* Jackie Joseph como Sheila Futterman
* Gedde Watanabe como Mr. Katsuji
* Keye Luke como Mr. Wing
* Kathleen Freeman como Microwave Marge
* Don e Dan Stanton como Martin e Lewis
* Jason Presson como Alex
* Belinda Balaski como Nai no teatro
* Paul Bartel como Director do teatro
* Kenneth Tobey como Proxeccionista no teatro
* Hulk Hogan como El mesmo
* Julia Sweeney como Peggy
* Charles S. Haas como Casper
* Leonard Maltin como El mesmo
* Sylvester Stallone como Rambo

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Legends of the Fall

***Legends of the Fall*** é un filme estadounidense dirixido por Edward Zwick que se estreou en 1994. Está protagonizado por Brad Pitt, Anthony Hopkins, Aidan Quinn, Julia Ormond e Henry Thomas. Baséase na novela homónima de 1979 de Jim Harrison. O filme conta a historia de tres irmáns e do seu pai vivindo nun remoto rancho a comezos do século XX e como a súa vida é afectada pola natureza, a historia, a guerra e o amor. Recibiu tres nomeamentos ós Premios Oscar, gañando o premio á mellor fotografía (John Toll). Tanto o libro coma o filme conteñen termos ocasionais en lingua córnica, xa que os Ludlow son unha familia emigrante de Cornualla.

## Sinopse 
William Ludlow (Anthony Hopkins), un coronel abandonado pola súa muller, criou ós seus tres fillos no seu gran rancho de Montana, ó pé das Montañas Rochosas. A primeira guerra mundial (1914-1918) e unha fermosa muller cambiarán o destino de todos eles para sempre. Os seus fillos son o indómito Tristan (Brad Pitt), o sensato Alfred (Aidan Quinn) e Samuel (Henry Thomas), o pequeno, que acaba de traer ó rancho á súa fermosa prometida Susannah (Julia Ormond).

## Personaxes 
* Brad Pitt como Tristan Ludlow
* Anthony Hopkins como Coronel William Ludlow
* Aidan Quinn como Alfred Ludlow
* Julia Ormond como Susannah Fincannon-Ludlow
* Henry Thomas como Samuel Ludlow
* Karina Lombard como Isabel "Isabel II" Decker/Isabel Decker Ludlow
* Sekwan Auger como Isabel II Decker de nena
* Gordon Tootoosis como One Stab
* Christina Pickles como Isabel Ludlow
* Paul Desmond como Decker
* Tantoo Cardinal como Pet Decker
* Robert Wisden como John T. O'Banion
* John Novak como James O'Banion
* Kenneth Welsh como Sheriff Tynert
* Bart the Bear como Oso

## Galardóns e nomeamentos 
* 1994: Oscar: Mellor fotografía. 3 nomeamentos.
* 1994: 4 nomeamentos ó Globo de Ouro: Director, filme drama, bso e actor drama (Pitt).

## Notas 
## Véxase tamén 
### Ligazóns externas 
* 
* Ficha en AllMovie
Richard Attenborough

**Richard Samuel Attenborough**, nado en Cambridge o 29 de agosto de 1923, e finado o 24 de agosto de 2014, foi un director de cinema e actor inglés.

## Traxectoria 
Serviu na Royal Air Force durante a segunda guerra mundial.

A súa carreira comezou como actor teatral, debutando no cinema en 1942 en *In Which We Serve*, aínda que sen acreditar. O papel que o revelou foi en *Brighton Rock*, adaptación da novela de Graham Greene.

Seguiu traballando no cinema británico e estadounidense durante os cincuenta e sesenta, gañando premios como o Globo de Ouro ou o BAFTA.

Debutou coma director en 1969, facendo as súas interpretacións menos habituais. A súa intervención en *Parque Xurásico* tivo lugar catorce anos despois da anterior.

O seu maior éxito foi *Gandhi*, coa que gañou o Óscar ó mellor director, ademais doutros premios.

Casou en 1949 coa actriz Sheila Sim. A súa filla máis vella, Jane, morreu xunto coa súa filla de quince anos e a súa sogra no tsunami provocado polo terremoto do Índico do 2004. Era irmán do naturalista David Attenborough.

## Obra 
### Actor 
* 1960 - *The Angry Silence* 
* 1962 - *The L-Shaped Room* 
* 1963 - *A grande evasión* 
* 1964 - *Séance on a Wet Afternoon*
* 1965 - *The Flight of the Phoenix* 
* 1966 - *The Sand Pebbles* 
* 1967 - *Doctor Dolittle* 
* 1993 - *Parque Xurásico* 
* 1998 - *Elizabeth* 
### Director 
* 1969 - *Oh! What a Lovely War* 
* 1972 - *O mozo Winston* 
* 1977 - *Unha ponte lonxana* 
* 1978 - *Maxia*
* 1982 - *Gandhi* 
* 1985 - *A Chorus Line* 
* 1987 - *Cry Freedom* 
* 1992 - *Chaplin* 
* 1993 - *Shadowlands* 
* 1996 - *No amor e mais na guerra* 
* 1999 - *Grey Owl* 
* 2007 - *Closing the Ring*

## Notas 
## Véxase tamén 
### Ligazóns externas 
*
Andoa dos piñeiros

A **andoa dos piñeiros** (***Boletus pinophilus*** Pilat & Dermek), é un boleto basidiomiceto da orde Boletales. Aparece nalgúns locais de Galiza.

## Descrición 
O cogomelo deste fungo posúe un chapeu de entre 6 e 30 centímetros de diámetro, con cutícula de cor marrón avermellada. Tubos case ceibos, de cor branca, despois amarelos e finalmente amarelos oliva. Pé de cor marrón clara, moi groso, que pode superar o diámetro do chapeu.

## Hábitat e época 
Aparece na primavera e no verán con choivas, e principalmente polo outono. Adoitan medrar so piñeirais vellos de piñeiros rubios (*Pinus sylvestris*), aínda que tamén poden facelo en faiais.

## Comestibilidade 
Excelente coma comestíbel, sendo un cogomelo moi apreciado en gastronomía. 
* ***Ollo!!**: A determinación dun cogomelo e a súa comestibilidade poden ser realizadas e certificadas por micólogos expertos, ou os centros de control das autoridades sanitarias competentes. A información errónea ou incompleta pode causar danos por envelenamento ou intoxicación mortal. Cómpre evitar o consumo de cogomelos apañados no monte, xa que podería pór en risco a saúde de vostede e dos seus convidados.*

## Notas 
## Véxase tamén 
### Outros artigos 
* *Boletus* (xénero)
### Bibliografía 
* Asociación Micológica Zamorana, 2005: *Setas y Rutas Micológicas en Sanabria, Carballeda y los Valles*. Ed. ADISAC LA VOZ.

### Ligazóns externas 
* Asociación Micolóxica El Royo. https://web.archive.org/web/20130928080812/http://www.amanitacesarea.com/boletus-pinicola.html
Xeorxia (homónimos)

O exotopónimo galego **Xeorxia** ten a súa orixe no antropónimo masculino **Xurxo**. Pode referirse a:

* **Xeorxia**, estado situado entre Asia e Europa;
** **República Socialista Soviética de Xeorxia** (1921-1991);
* **Xeorxia** en inglés *Georgia*, estado dos Estados Unidos de América;
** **República de Xeorxia** (1861). Estado secesionado dos Estados Unidos;
***Xeorxia do Sur**, illa das Illas Xeorxia do Sur e Sandwich do Sur, no océano Atlántico.

## Véxase tamén
### Outros artigos
* **Georgia** fonte tipográfica.
Candidatura Independente por Silleda

A **Candidatura Independente por Silleda** (CIS) foi unha organización política formada no concello pontevedrés de Silleda no ano 2003.

## Traxectoria
Fundada por unha escición do PP de Silleda tras desacordos, concorreu con Javier Cuíña á fronte ás eleccións municipais do 2003, situándose como segunda forza política con catro concelleiros. No ano 2007 aliouse co PSOE silledense para alcanzar o poder, recaendo este nas mans de Paula Fernández.

## Resultados
## Notas
## Véxase tamén
### Outros artigos
*Eleccións municipais en Silleda
Salgadura (miniserie)

***Salgadura*** (en ) é unha miniserie histórica galega-catalá dirixida por Jesús Font e producida por Continental Producciones e Dream Team Concept que foi estreada no 2013 a través da TVG en dous episodios. Conta a historia da familia Roig, inspirada na familia Massó, que a finais do século XVIII e comezos do XIX fixo unha sorte de imperio da industria da salgadura galega. Está protagonizada por Luís Iglesia, María Castro, Luis Zahera e Belén Constenla. Foi rodada no Grove.

## Sinopse 
Un mozo catalán é enviado dende Blanes a Galicia para xestionar unha pequena nave de salgadura, seguindo os pasos doutros cataláns que foron ás Rías Baixas na busca da sardiña que escaseaba no Mediterráneo. Joan Roig chega a Galicia enviado por Gallup, un rico catalán que ten unha filla da que Roig está namorado. Roig é un liberal perseguido polo exército que non ten cartos. Gallup dálle un ano para facer que a súa salgadura galega dea beneficios e só despois poderá pedirlle a man da filla.

## Personaxes 
* Joan Carrera como Joan Roig
* Luis Zahera
* Luís Iglesia
* Ricardo de Barreiro 
* María Castro 
* Belén Constenla

## Galardóns e nomeamentos 
### Premios Mestre Mateo 
## Notas 
## Véxase tamén 
### Outros artigos 
* *Mar libre*, miniserie de 2010
### Ligazóns externas 
* Entrevista a Ricardo de Barreiro na Revista
* Fotos da rodaxe no Faro de Vigo
Javier Cuíña

**Javier Cuíña Maceira**, nado en Rellas (Silleda), é un veterinario e político galego.

## Traxectoria
Encabezou a lista da Candidatura Independente por Silleda nas eleccións municipais de 2003, obtendo así catro concelleiros. Para as eleccións de 2007 a CIS aliouse co PSdeG de Silleda, obtendo entre ambas as dúas formacións 6 concelleiros de 13, con Cuíña entre eles. No 2008 abandonou a coalición xunto con Ofelia Rey Recimil e axudou a que fose adiante unha moción de censura en outubro de 2009, apoiada tamén por cinco ex-membros do PPdG local, que sacou da alcaldía a Paula Fernández Pena e colocou como nova alcaldesa a Rey.

## Notas